CELEX: 62020CN0602
Language: bg
Date: 2020-11-12 00:00:00
Title: Дело C-602/20: Преюдициално запитване, отправено от Върховен административен съд (България) на 12 ноември 2020 година — „AKЗ — Бургас“ EOOД / Директор на Дирекция „Обжалване и данъчно-осигурителна практика“ — Бургас

25.1.2021   
            
            
               BG
            
            
               Официален вестник на Европейския съюз
            
            
               C 28/29
            
         
      Преюдициално запитване, отправено от Върховен административен съд (България) на 12 ноември 2020 година — „AKЗ — Бургас“ EOOД / Директор на Дирекция „Обжалване и данъчно-осигурителна практика“ — Бургас
      (Дело C-602/20)
      (2021/C 28/47)
      Език на производството: български
      
         Запитваща юрисдикция
      
      Върховен административен съд
      
         Страни в главното производство
      
      
         Жалбоподател:„AKЗ — Бургас“ ЕООД
      
         Ответник: Директор на Дирекция „Обжалване и данъчно-осигурителна практика“ — Бургас
      
         Преюдициални въпроси
      
      
                  1.
               
               
                  Правото на ЕС допуска ли национален режим като разглеждания в делото по главното производство, който ограничава законните лихви, които се присъждат при възстановяване на осигурителни вноски, събрана в нарушение на правото на Съюза, до лихвите, начислени от деня, следващ датата на искането за възстановяване на главницата?
               
            
                  2.
               
               
                  Правото на Съюза и по специално принципите на равностойност и ефективност допускат ли национален режим като разглеждания в делото по главното производство, който ограничава законните лихви, които се присъждат при възстановяване на задължителни осигурителни вноски, събрани в нарушение на правото на Съюза, до лихвите, начислени от деня, следващ датата на искането за възстановяване на тези недължимо внесени/събрани суми до възстановяването им?